Hoë geskors oor babamelkpoeier-sagaŉ Senior beampte van die plaaslike regering in Noordwes is geskors oor sy beweerde rol in die aanskaffing van babamelkpoeier en die versuim om dit te versprei. “Cornelius Lebeloe is geskors,” het Tebogo Lekgethwane, woordvoerder van die departement van gesondheid, gesê. Lekgethwane sê die departement het ŉ skrywe aan Lebeloe en twee ander senior bestuurders gerig om hul rol in die aanskaffing en proses om die melkpoeier te vernietig, te verduidelik. Die departement het glo babamelkpoeier van R7 miljoen aangeskaf, maar versuim om dit oor ŉ periode van drie jaar te versprei. Die departement het daarna bykans R2 miljoen spandeer om die vervalde melk te vernietig. Klik hier om meer te lees. Volgens ŉ berig van die Mail & Guardian op 4 April, het die provinsie in Mei 2011 20 000 kaste melkpoeier aangeskaf en bykans die helfte van sy MIV/Vigs-begroting spandeer. Die poeier, wat tussen Augustus en Desember 2013 verval het, is in Januarie 2014 vernietig. Lebeloe se skorsing het Vrydag in werking getree. Hy was verantwoordelik vir die MIV/Vigs-programme in Noordwes toe die melkpoeier aangeskaf is. -SAPA Lees ook: Groot hoeveelhede babamelk vernietig